Dekommuniseerimine Ukrainas

**Dekommuniseerimine Ukrainas** (ukraina keeles декомунізація в Україні) on Ukrainas 2015. aastal alanud formaalne protsess, mis hõlmas riigi ühiskondlikust elust ja avalikust ruumist kommunismi pärandi eemaldamist.

## Protsessi kulg
2015. aasta mais allkirjastas president Petro Porošenko seadused, mis sätestasid kuue kuu jooksul kommunistlike monumentide eemaldamise ja kommunistlike nimedega avalike paikade ümbernimetamise.

2016. aastaks oli ümber nimetatud üle 50 000 tänava ja ligi tuhat asulat. Maha oli võetud 1320 Lenini ja 1069 muud kommunistlikku monumenti.

Kolmel Ukraina kommunistlikul parteil keelati osalemine valimistel.

### 2015. aasta
* 2015. aastal nimetas Ukraina Ülemraada 9. mail tähistatava võidupäeva ümber teises maailmasõjas natsismi üle saavutatud võidu päevaks ning nimetas 8. mai mälestus- ja leppimispäevaks.

### 2021. aasta
* 2021. aasta novembris eemaldasid liikumise Honor liikmed Kalõnivka (Kiievi oblast) lähedal asuva tšekistide mälestusmärgi.

### 2022. aasta
* 2022. aasta märtsis eemaldati Tšernivtsist postamendil seisnud Punaarmee tank-monument.
* 2022. aasta aprilli esimeses pooles demonteeriti Strõis Nõukogude sõdurile pühendatud monument.
* 2022. aasta aprilli keskel demonteeriti Kropõvnõtskõis skulptuur "60 aastat komsomoli".
* 17. aprillil 2022 demonteeriti Harkivis Georgi Žukovi monument.
* 19. aprillil 2022 demonteeriti Mukatševos Nõukogude sõjaväelastele pühendatud obelisk.
* 21. aprillil 2022 demonteeriti Tšernivtsis kommunist Halõtskõi kuju ja skulptuur "Punaarmeelased lahingus".
* 2022. aasta aprilli teisel poolel demonteeriti Drohobõtšis Nõukogude ajal püstitatud monument „Igavene tuli“.
* 2022. aasta aprilli lõpus eemaldati Rivnest Mihhail Bogomolovi mälestusmärk. 
* 2022. aasta aprilli lõpus eemaldati Volodõmõris Nõukogude tank-monumendi küljest tank.
* 2022. aasta mai alguses eemaldati Rivne Dubenske surnuaiast Nõukogude sõjaväe memoriaali igavese tule koha juurest viisnurk ja Nikolai Kuznetsovi rinnakuju.
* 2022. aasta mai esimeses pooles eemaldati Korostenis ja Dnipros komsomoli liikmetele pühendatud mälestusmärk.
* 2022. aasta mai esimeses pooles eemaldati Nižõnis Nõukogude miilitsa töötajatele pühendatud mälestusmärk.
* 2022. aasta mai teises pooles eemaldati Pustomõtõs Nõukogude ajast pärit memoriaal "Kuulsuse obelisk".
* 2022. aasta augusti alguses demonteeriti Tšernivtsis kesklinnas asunud punaarmeelase skulptuur. 23. augustil 2022 eemaldati Lutski igavese kuulsuse memoriaali juurde kuuluva obeliski küljest viisnurk.
* 9. novembril 2022 demonteeriti Užhorodis punaarmeelase skulptuur.
* 26. novembril 2022 demonteeriti Hmelnõtskõis tank-monument.

### 2023. aasta
* 2023. aasta jaanuaris eemaldati Dnipros Aleksandr Matrossovi ja T-34 tank-monument.
* 9. veebruaril 2023 eemaldati Kiievis Nõukogude väejuhi Nikolai Vatutini mälestusmägi küljest teda kujutav skulptuur.

## Galerii

Falling of Lenin in Khmelnytskyi park.jpg|Lenini kuju eemaldamine Hmelnõtskõis 2014. aastal 
Місце пам'ятника петровському у Дніпропетровську.jpg|Dnipros eemaldatud Grigori Petrovski mälestusmärgi allesjäänud osa 
У Чорткові демонтували радянський танк - 0236.jpg|Demonteeritud Nõukogude tank Tšortkivis 2022. aastal 
Могила комдива М. М. Богомолова.JPG|2022. aastal Rivnest eemaldatud Mihhail Bogomolovi mälestusmärk
Пам'ятник генералу армії М. Ф. Ватутіну Київ Грушевського Михайла вул., Маріїнський парк.JPG|Vatutini mälestusmärk Kiievis enne demonteerimist 


## Viited

## Välislingid
*Окружной административный суд города Киева запретил деятельность Коммунистической партии Украины - Фокус 16 декабря 2015 (vaadatud: 04.01.2020)
*Возле КСУ прошла акция протеста против возможной отмены декоммунизации - Lb.ua, 16.07.2019
*КС признал конституционным закон о декоммунизации (обновлено) - Lb.ua, 16.07.2019